Diari Oficial de la Generalitat Valenciana


Sumari del DOGV 5509, del 10-05-2007 (2007/4051)

Convocatòria i bases específiques que han de regir el procés selectiu per a la provisió d'una plaça de capatàs de Servicis Generals, vacant en la plantilla de funcionaris.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5509

Data del DOGV
:   10-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/4051


Data del document
:   09-03-2007

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * administració local
    * personal de serveis
    * concurs administratiu

Convocatòria i bases específiques, aprovades per Resolució de l'Alcaldia de data 9 de març de 2007, que han de regir (junt amb les bases generals que van ser publicades en el BOP núm. 2, de data 3 de gener de 1996), el procés selectiu per a la provisió d'una plaça de capatàs de Servicis Generals, vacant en la plantilla de funcionaris d'este ajuntament,   
Capatàs Servicis Generals   
1. Denominació de la plaça: capatàs de Servicis Generals.  
2. Naturalesa: funcionarial, classificada en el grup D, escala d'administració especial, subescala de servicis especials, classe personal d'oficis.  
3. Nombre de places: una.  
4. Titulació exigida: graduat escolar o equivalent.  
5. Tribunal  
President:  
El president de la corporació o membre d'esta en qui delegue  
Secretari:  
El secretari de la corporació o funcionari d'esta en qui delegue, que actuarà amb veu i vot  
Vocals:  
1) Un regidor/a, membre de la corporació, designat per l'Alcaldia.  
2) Representant de la Generalitat, designat per la Direcció Gral. d'Administració Local   
3) Funcionari de carrera d'esta corporació, designat per la Junta de Govern Local  
4) Funcionari de carrera d'esta corporació, designat per Alcaldia  
5) Un funcionari de carrera d'esta corporació designat a proposta de la Junta de personal  
La designació dels membres del tribunal inclourà la dels respectius suplents. A excepció del president, tots els membres del tribunal hauran d'estar en possessió d'una titulació igual o superior a l'exigida en la respectiva convocatòria.  
Assessors del tribunal que podran assistir a la sessió amb veu però sense vot:  
- Un especialista de valencià.  
- Un llicenciat en psicologia per a les proves psicotècniques.  
6. Sistema de selecció: concurs oposició  
7. Drets d'examen: 30,81 €. Les persones interessades efectuaran l'ingrés en La Caixa, sítia a l'av. Blasco Ibáñez, número 17 de Mislata, en el següent número de compte: 2100 1432 36 0871722081. El justificant de l'ingrés haurà d'entregar-se junt amb la instància.  
Podran quedar exempts del pagament dels mencionats drets els aspirants que acrediten greu situació econòmica, mitjançant la presentació de l'oportú certificat de l'Oficina d'Ocupació, en el que conste que s'està desocupat i que no es percep prestació ni subsidi de desocupació.  
8. Proves de l'oposició:  
8.1. Exercicis obligatoris i eliminatoris.  
Primer exercici: Test psicotècnic. De caràcter obligatori i eliminatori. Constarà de dos fases:  
1ª. Test aptitudinal (referent a l'avaluació d'habilitats professionals o competències del perfil): comprensió mecànica, aptitud espacial, comprensió verbal, raonament verbal, aptitud numèrica i palanques.  
2ª. Test actitudinal (referent a l'avaluació de factors de personalitat que s'adeqüen al perfil): capacitat de comandament, lideratge, treball en equip, atenció a les normes, autocontrol, empatia, vigilància, perfeccionament.  
Si es considerara necessari, es procedirà la realització d'una entrevista personal als aspirants.  
Convocatòria i bases específiques que han de regir el procés selectiu per a la provisió d'una plaça de capatàs de Servicis Generals, vacant en la plantilla de funcionaris. [2007/4051]Ajuntament de MislataLa qualificació dels exercicis serà d'apte o no apte.  
Segon exercici: Consistirà en la realització d'un test de 50 preguntes amb respostes alternatives, serà només una d'elles correcta, sobre coneixements relacionats amb el temari, amb una duració màxima de 60 minuts. La qualificació d'este exercici serà de 0 a 10 punts, i s'hauran d'aconseguir un mínim de 5 punts per a superar l'exercici.  
Tercer exercici: Supòsit pràctic.  
Consistirà en la realització d'un supòsit pràctic relacionat amb l'annex II (matèries específiques) del programa de la convocatòria la duració màxima de la qual serà d'una hora i trenta minuts. La qualificació d'este exercici serà de 0 a 10 punts, i s'ha d'aconseguir un mínim de 5 punts per a superar l'exercici.   
8.2. Exercici obligatoris i no eliminatoris: Quart exercici:  
Consistirà en la realització de dos proves:  
1) Coneixement oral del valencià, mitjançant lectura d'un text triat pel tribunal i conversació sobre el mateix.  
2) Coneixement escrit del valencià, mitjançant una traducció del valencià al castellà i del castellà al valencià d'un text triat pel tribunal, durant un temps màxim de 40 minuts.  
La qualificació global d'este exercici serà de 0 a 2 punts.  
9. Fase de concurs:  
Finalitzats els exercicis de la fase d'oposició es procedirà a realitzar el concurs entre les persones aspirants que hagueren superat els exercicis de la fase anterior, d'acord amb el barem següent:  
9.1. Experiència professional (fins a un màxim de 4,5 punts).  
9.1.1. Per haver prestat servicis en l'administració local en plaça igual a què es convoca, per cada any complet 1 punt.  
9.1.2. Per haver prestat servicis en l'administració local en l'escala d'administració especial, subescala de servicis especials, classe personal d'oficis, per cada any complet 0,75 punts.  
9.1.3. Per haver prestat servicis en altres administracions públiques en plaça igual a què es convoca, per cada any complet 0,5 punts.  
La puntuació dels apartats 9.1.1. i 9.1.2. són incompatibles, per la qual cosa només es puntuarà cada aspirant en un dels apartats.  
La qualificació final del procés selectiu vindrà determinada per la suma de les puntuacions obtingudes en els exercicis de l'oposició i en la fase de concurs.  
10. Temari:  
ANNEX I  
Matèries Comunes:  
Tema 1. La Constitució espanyola de 1978. Estructura, contingut i principis bàsics. Reforma de la Constitució.  
Tema 2. Organització política de l'estat Espanyol. Classe i forma de l'Estat. Organització territorial de l'Estat. La Corona: funcions constitucionals del Rei. Successió i Regència. La ratificació.   
Tema 3. Les Corts Generals: les Cambres. Composició, atribucions i funcionament. La funció legislativa. El Poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels Tribunals en el sistema espanyol.   
Tema 4. Organització territorial espanyola. Les comunitats autònomes. Els Estatuts d'autonomia, òrgans i competències. Les administracions públiques: estatal, autonòmica i local. El procediment administratiu.   
Tema 5. El municipi: competències. Òrgans unipersonals de Govern. L'alcalde. Els tinents d'alcalde. Els regidors i les regidores. Hisendes locals. Classificació dels ingressos.  
Tema 6. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats, Règim disciplinari.  
ANNEX II  
Matèries específiques  
1. Edificis públics en l'àmbit local. Classificació i usos.   
2. Servicis municipals i organització de les brigades.  
3. Ferramentes bàsiques. Classificació i usos.  
4. Vehicles per al transport i tasques pròpies d'obres.  
5. Sistemes per a l'emmagatzemament i classificació dels materials.  
6. Classificació de les tasques de la Brigada de Servicis Generals en actes públics  
7. El manteniment de béns d'utilitat pública. tanques, papereres, bancs, etc.  
8. Els treballs de manteniment del mobiliari urbà i edificis municipals. soldadura, manyeria, etc.  
9. Llei de Seguretat Viària. Competències municipals.  
10. Senyalització vertical. Normes generals.  
11. Senyalització horitzontal. Normes generals.  
12. Senyalització provisional per actes públics, obres, servicis municipals, etc.  
13. El balisament.  
14. Grups de marques vials: longitudinal discontínua, contínua, contínua adossades, transversals, fletxa, inscripcions, altres marques.  
15. Estacionaments: en línia sense delimitació de places, amb delimitació de places, en bateria recta, en bateria obliqua.  
16. Condicions de salut i seguretat i higiene en el treball. Ús de guants, màscares i altres elements de prevenció.  
Mislata, 9 de març de 2007.- L'alcalde: Manuel Corredera Sanchis.